### Beslutning

Godkendt med bemærkning om at besparelsen indregnes i budgettet.

### Sagsfremstilling

## Resume og sagens baggrund

Andel Energi ønsker, at Kalundborg Kommune overtager lysanlægget på Svebølle idrætsanlægs træningsbane. Sagen blev behandlet af Teknik- og Miljøudvalget den 4. maj 2023 og af Økonomiudvalget den 23. maj 2023, hvor det blev besluttet at oversende sagen til budgetforhandlingerne for budget 2024. Af budgetaftalen for 2024-2027, fremgår det af hensigtserklæring H5, at lysanlægget tilbagekøbes i 2023.

Sagen fremlægges med henblik på, at overtagelsen effektueres allerede i 2023 således, at det kan indgå i de samlede anlægsaktiviteter i 2023 og finansierers af kassebeholdning.

## Indstillinger

Direktøren indstiller, at:

1. Der gives en anlægsbevilling på i alt 427.969 kr. til at tilbagekøbe lysanlægget i 2023, og
2. Tilbagekøbet finansieres af kassebeholdningen i 2023.

## Behandling

Økonomiudvalget, Kommunalbestyrelsen.

## Sagsfremstilling

Kalundborg Kommune indgik i 2009 en 30-årig aftale med SEAS-NVE (nu Andel Energi) om et nyt lysanlæg på Svebølle idrætsanlægs træningsbane, dækkende finansiering, drift og vedligehold.

Andel Energi ønsker nu, at Kalundborg Kommune overtager lysanlægget i henhold til kontraktens bestemmelser. Tilbagekøbsprisen er 427.969 kr. på nuværende tidspunkt. Den årlige udgift til lysanlægget var 64.208 kr. i 2022. Efter tilbagekøbet af lysanlægget forventes den årlige driftsudgift at falde til cirka 35.000 kr.

Sagen blev behandlet af Teknik- og Miljøudvalget den 4. maj 2023 og af Økonomiudvalget den 23. maj 2023, hvor det blev besluttet at oversende sagen til budgetforhandlinger for 2024.

Af Budgetaftalen for 2024-2027 fremgår det af hensigtserklæring H5, at:

"[adresse] på [adresse] tilbagekøbes i 2023 fra Andel Energi. Tilbagekøbsprisen er pt. 427.969 kr."

Økonomiske konsekvenser

Der ikke afsat midler i budget 2023 til at tilbagekøbe lysanlægget på Svebølle idrætsanlægs træningsbane og det vil det kræve en tillægsbevilling som foreslås finansieret af kassebeholdningen i 2023.

[adresse] bemærkninger er indarbejdet i sagen.

### Sagens forløb

10-10-2023 Økonomiudvalget
Anbefales.